Wataru Endo

nopo nga maamamain buul profesional Jipun i mamain sabaagi defensive midfielder montok kalab Liga Perdana Inggeris, Liverpool om kapten do tinimungan kabansaan Jipun.

Minongimpuun i Endō do karaja id kalab J1 League, Shonan Bellmare pogulu minundaliu kumaa Urawa Red Diamonds ontok 2016,  hinombo nakalantoi isio id pialaan liga om Liga Juara-juara AFC 2017. Ontok 2018, minamung isio do Sint-Truiden id suang Liga Pro Belgium, pogulu pinoolos kumaa kalab Bundesliga, VfB Stuttgart ontok 2019. Minanain isio kontrak tatap miampai Stuttgart ontok Ngiop 2020, om noiliu kapten tinimungan dii maso musim kolimpupuson dau id Jerman. Minamung i Endō do Liverpool ontok Magus 2023.

Debut i Endō montok tinimungan kabansaan Jipun ontok 205, om mantad dii nokopomonsoi lobi 60 kinoimbulayan (penampilan) montok tinimungan kabansaan, kohompit no duo FIFA World Cup om duo AFC Asian Cup. Nosiliu isio kapten montk Jipun di kumoinsan nogi ontok Mahas 2023.

Karaja kalab
Shonan Bellmare
Minongimpuuni Endō karaja profesional miampai Shonan Bellmare. Kalapas pinolintuhun liga ontok 2013, minonguhup isio Shonan mininsawat kawagu kumaa J1 League, minopoguul 7 gol id suang 38 pialaan liga soira nakalantoi yolo J.League Divisyen 2 ontok 2014. Nokotilombus o prestasi dau ontok musim sumusuhut, hinombo minopoguul isio apat gol id suang 31 pialaan liga om minonguhup tinimungan dau modimpot koiyonon oliwawos id taang ko-8.

Soginumu 23 gol di Endō id suang 167 pialaan solinaid disio id kalab dii.

Urawa Red Diamonds
Kagayat o prestasi di Endō, om osikap naanu do tinimungan J1 League, Urawa Red Diamonds, i nakaanu taang koduo ontok musim pogulu dii. Id suang kimpin kumoiso disio miampai kalab wagu, nakalantoi i Endō do Piala J.League 2016, minopoguul penalti kinalantayon id suang  penentuan sepakan penalti id pialaan kolimpupuson. Ontok musim sumusuhut, nakalantoi isio id Pialan Bank Suruga 2017, om nogi kapamantangan bobos akawas id buul sipak Asia, Liga Juara-Juara AFC 2017.

Soinaid id Urawa Red Diamonds, nokotimung i Endō onom o gol id suang 109 pialaan.

Sint-Truiden
Minamung i Endō do Belgian Pro League, Sint-Truiden ontok 2018, minamain soinaid sontoun id kalab dii om nokopomonsoi 2 gol.W. Endo at Soccerway.com

VfB Stuttgart
Ontok 13 Magus 2019, pinooos i Endō  kumaa kalab Jerman VfB Stuttgart gisom kolimpupuson musim. Ontok Ngiop 2020, minanain o Stuttgart di Endō miampai pointatap. Ontok 26 Milau 2020, minonginwagu i Endō kontrak miampai VfB Stuttgart gisom Mahas 2024.

Ontok 25 Mansak 2022, i Endō no minopoguul montok Stuttgart id suang kinalaa 1–2 kumaa 1899 Hoffenheim. Insan po kawagu, nokopoguul isio id suang kinalantayon 3-2 do kalab dau kumaa Borussia Mönchengladbach. Ontok 14 Mikat 2022, minopoguul i Endō gol kinalantayon ontok timpu kecederaan id suang kinalantayon 2–1 kumaa 1. FC Köln montok manampasi Stuttgart mantad play-off penyingkiran om manamong kinoynon diolo id suang Bundesliga 2022–23.

Kopoitanan kotohurionon di Endō montok Stuttgart nopo nga id suang pialaan turugan koiso DFB-Pokal monongkiala do TSG Balingen ontok 12 Magus 2023, id nombo minopoguul isio gol kaapat id kinalantayon 4–0.

Liverpool
Ontok 18 Magus 2023, minanain do kontrak i Endō solinaid apat toun miampai kelab Liga Perdana Inggeris, Liverpool miampai yuran soginumu £16 riong. Nosiliu isio maamamain buul Jipun koduo i mamin montok kalab dii kalapas di Takumi Minamino i minamung do kalab dii ontok toun 2020. Ontok tadau sumusuhut, debut isio id Liga Perdana montok kalab Liverpool monongkiala miampai Bournemouth, sinumuang sabaagi maamamain ponowoli ontok minit ko-63. Rinayou i Endō montok prestasi dau, nakasala doid iso no hantaran. Ontok 27 Magus, minongimpuun i Endō pialaan koiso dau montok Liverpool om Liga Perdana id kinalantayon monongkiala miampai Newcastle United. Ontok 27 Manom, minomonsoi isio kosolimbahan poinggonop koiso id Anfield om minanakadai kumaa kinalantayon do Liverpool id suang turugan kotolu Piala EFL monongkiala Leicester City, minonguhup gol papatantu di Dominik Szoboszlai. Ontok 26 Gumas 2023, minopoguul i Endō gol koiso dau montok Liverpool id kinalantayon 5–1 kumaa Toulouse hilo Anfield id suang Liga Europa UEFA..

Ontok 3 Momuhau 2023, minopoguul i Endō do kumoinsan id Liga Perdana, gol piagalan kalapas apat nogi minit pinosuang sabaagi maamamain ponowoli, id suang kinalantayon 4–3 kumaa Fulham. Kalapas dii, minongimpuun  isio turu pialaan sumusuhut soira nakalantoi o Liverpool monongkiala miampai Sheffield United, Crystal Palace, West Ham United om Burnley. Sabaagi pamagatangan montok goos dau, nopili i Endō sabaagi Maamamain Bobos Abantug Tulan Diti Liverpool (Liverpool's Player of the Month) montok wulan Momuhau. Minamain isio 120 minit poinggonop id suang pialaan kolimpupuson Piala EFL 2024, id nombo minangala o Liverpool do Chelsea 1–0, omm ii no trofi kumoiso disio miampai kalab diti.

Gaya pomoinan
Koinsoruan nopo, mamain i Endō sabaagi defensive midfielder, nga milo nogi sabaagi centre-back. Kabaalan dau mambasa pomoinan minonguhup dau momodimpot kalantayon id suang Bundesliga, om nakagampot reputasi sabaagi prolific ball-winner. Maso mamain id Jerman, nokosuang isio id kinoyonon bobos akawas id suang Bundesliga montok bobos insaru magahau buul, om koduo bobos ogumu montok monguasa buul om takel.

Liwang web poinhimagon Liga Perdana minapatayad do, id Liverpool, tonggungan toponsol nopo di Endo nga mongongoi buul om monguasa kawagu buul miampai asamit (picking up loose balls and recycling possession). Kaanu nogi isio momonsoi pomoinan aktif soira nuru, mononsog kowolihan buul om momonsoi takel.

Statistik karier
Kalab

+ Appearances and goals by club, season and competitionClubSeasonLigaNational cupLeague cupContinentalOtherTotalDivisionAppsGoalsAppsGoalsAppsGoalsAppsGoalsAppsGoalsAppsGoalsShonan Bellmare2010J.League Division 1610010——712011J2 League34140———3812012J2 League32710———3372013J1 League17310———1832014J2 League38710———3972015J1 League3140010——324Total158237020——16723Urawa Red Diamonds2016J1 League290103060003902017J1 League3031020111304742018J1 League1624040——242Total7556090171301106Sint-Truiden2018–19Belgian Pro League 26220———2822019–20Belgian Pro League3000———30Total29220———312VfB Stuttgart (loan)2019–202. Bundesliga21110———221VfB Stuttgart2020–21Bundesliga33330———3632021–22Bundesliga33410———3442022–23Bundesliga33551——204062023–24Bundesliga0011———11Total12013112——2013315Liverpool2023–24Premier League291104091—4322024–25Premier League10000000—10Total301104091—442Career total413422721502625048546

Sompomogunan

+ Appearances and goals by national team and yearNational teamYearAppsGoalsJapan2015502016202017402018402019712020302021912022130202380202492Total644

Scores and results list Japan's goal tally first, score column indicates score after each Endō goal

+ List of international goals scored by Wataru EndōNo.DateVenueCapOpponentScoreResultCompetition110 October 2019Saitama Stadium 2002, Saitama, Japan215–06–02022 FIFA World Cup qualification225 March 2021Nissan Stadium, Yokohama, Japan263–03–0Friendly319 January 2024Education City Stadium, Al Rayyan, Qatar 571–21–22023 AFC Asian Cup45 September 2024  Saitama Stadium 2002, Saitama, Japan 63  1–0  7–0  2026 FIFA World Cup qualification

Gaa'
Shonan Bellmare
J.League Division 2: 2014

Urawa Red Diamonds
J.League Cup: 2016
Suruga Bank Championship: 2017
AFC Champions League: 2017

Liverpool
EFL Cup: 2023–24

Japan U23
AFC U-23 Championship: 2016

Japan
AFC Asian Cup runner-up: 2019

Sosongulun
J2 League Monthly MVP: April 2014
AFC Asian Cup Team of the Tournament: 2023

Sukuon

Noputan labus

Profile at the Liverpool F.C. website
Profile at the Japan Football Association website

Kategori:Tulun mantad Totsuka, Yokohama